'केवल 7 प्रतिशत बढ़ेगा कॉरपोरेट मुनाफा'  
अनुसंधान संस्थान सीएमआईई का मानना है कि उद्योग जगत वित्तवर्ष 2011 में अपने मुनाफे में केवल सात प्रतिशत की वृद्धि की अपेक्षा कर रहा है।
अनुसंधान संस्थान सीएमआईई का मानना है कि भारतीय उद्योग जगत वित्तवर्ष 2011 में अपने मुनाफे में केवल सात प्रतिशत की वृद्धि की अपेक्षा कर रहा है, क्योंकि विनिर्माण क्षेत्र का मुनाफा इस दौरान कम ही बढ़ेगा।  सीएमआईई की एक रपट में कहा गया है कि वित्तवर्ष 2011 में भारतीय उद्योग जगत का मुनाफा केवल सात प्रतिशत बढ़ने का अनुमान है, जबकि वित्तवर्ष 2010 में यह वृद्धि 29 प्रतिशत रही थी।  इसके अनुसार कम मुनाफा रहने का बड़ा कारण विनिर्माण क्षेत्र के मुनाफे में गिरावट है। वर्ष 2010-11 में शुद्ध मुनाफा 2.1 प्रतिशत घटने का अनुमान है।